**গোপালকৃষ্ণ গোখলে**  (মারাঠি: **गोपाल कृष्‍ण गोखले**) (মে ৯, ১৮৬৬ - ফেব্রুয়ারি ১৯, ১৯১৫) ছিলেন ভারতের স্বাধীনতা আন্দোলনের আদিযুগের এক স্বনামধন্য রাজনৈতিক নেতা এবং এক বিশিষ্ট সমাজ সংস্কারক। গোখলে ছিলেন ভারতীয় জাতীয় কংগ্রেসের এক প্রবীণ নেতা এবং সার্ভেন্টস অফ ইন্ডিয়া সোসাইটির প্রতিষ্ঠাতা। সোসাইটি, কংগ্রেস ও অন্যান্য আইনসভা সংস্থার মাধ্যমে গোখলে শুধুমাত্র ব্রিটিশ সাম্রাজ্যের অধীনতা থেকে ভারতের স্বাধীনতার দাবিকেই জোরদার করেননি, লিপ্ত থেকেছিলেন নানা প্রকার সমাজ সংস্কার মূলক কাজেও। লক্ষ্য পূরণের উদ্দেশ্যে তিনি দুটি মূল আদর্শে বিশ্বাস করতেন: সহিংসতা বর্জন ও সরকারি সংস্থার মধ্য থেকে সংস্কার সাধন। বিংশ শতাব্দীর গোড়ার দিকে বাঙালি জাতি সম্পর্কে তার বিখ্যাত উক্তি,

> বাঙালি আজ যা ভাবে, ভারত ভাবে আগামীকাল।  
> (What Bengal thinks today, India thinks tomorrow.)
> 
> 
>

প্রথম জীবন
----------

১৮৬৬ সালের ৯ মে তৎকালীন বোম্বাই প্রেসিডেন্সির (অধুনা মহারাষ্ট্র রাজ্য) কোটালুকে গোপালকৃষ্ণ গোখলের জন্ম। উচ্চবর্ণীয় চিৎপবন ব্রাহ্মণ পরিবারে জন্মগ্রহণ করলেও, গোখলের পরিবার ছিল অপেক্ষাকৃত দরিদ্র। তবুও তারা বাল্যকালে গোখলেকে ইংরেজি শিক্ষায় শিক্ষিত করে তুলেছিলেন যাতে ভবিষ্যতে তিনি ব্রিটিশ সরকারের অধীনে করণিক বা ছোটোখাটো পদাধিকারীর পদ লাভ করতে পারেন।

বিশ্ববিদ্যালয়ে শিক্ষিত ভারতীয়দের প্রথম প্রজন্মের অন্যতম ব্যক্তিত্ব হলেন গোখলে। ১৮৮৪ সালে এলফিনস্টোন কলেজ থেকে তিনি স্নাতক হন। গোখলের শিক্ষা তার পরবর্তী কর্মজীবনে গভীর প্রভাব বিস্তার করেছিল। ইংরেজি শিক্ষার সঙ্গে সঙ্গে তিনি অবহিত হয়েছিল পাশ্চাত্য রাজনৈতিক ধ্যানধারণার সঙ্গে। এই সময় জন স্টুয়ার্ট মিল ও এডমন্ড বার্কের চিন্তাভাবনা তাকে গভীরভাবে আকৃষ্ট করে। ইংরেজ ঔপনিবেশিক শাসনের নানা দিকের কঠোর সমালোচনা করলেও, কলেজ জীবনের শিক্ষা থেকে পাওয়া ইংরেজদের রাজনৈতিক তত্ত্ব ও প্রতিষ্ঠানগুলির প্রতি তার শ্রদ্ধাবোধ আমৃত্যু বজায় ছিল।

জাতীয় কংগ্রেস ও তিলকের প্রতিদ্বন্দ্বিতা
----------------------------------------

১৮৮৯ সালে গোখলে ভারতীয় জাতীয় কংগ্রেসের সদস্যপদ লাভ করেন। তার রাজনৈতিক গুরু ছিলেন বিশিষ্ট সমাজ সংস্কারক মহাদেব গোবিন্দ রানডে। বাল গঙ্গাধর তিলক, দাদাভাই নওরোজি, বিপিনচন্দ্র পাল, লালা লাজপৎ রাই, অ্যানি বেসান্ত প্রমুখ সমসাময়িক নেতৃবৃন্দের সঙ্গে ভারতীয়দের হাতে অধিকতর শাসনক্ষমতা দেওয়া ও আইনসভায় ভারতীয় প্রতিনিধিদের সংখ্যা বৃদ্ধির পক্ষে বক্তব্য রাখেন। রাজনৈতিক আদর্শের বিচারে তিনি ছিলেন মধ্যপন্থী নেতা। তিনি মনে করতেন, আবেদন-নিবেদন নীতিতে চললে ভারতীয় অধিকারগুলি আদায়ের ক্ষেত্রে ব্রিটিশদের সম্ভ্রম পাওয়া সহজ হবে। গোখলে আয়ারল্যান্ড সফর করেন এবং তারই উদ্যোগে আইরিশ জাতীয়তাবাদী নেতা আলফ্রেড ওয়েব ১৮৯৪ সালের জাতীয় কংগ্রেস অধিবেশনে সভাপতিত্ব করেন। পরের বছর গোখলে তিলকের সঙ্গে কংগ্রেসের যুগ্মসচিব নিযুক্ত হন। অনেক দিক থেকেই গোখলে ও তিলকের প্রাথমিক জীবন সংক্রান্ত নানা মিল ছিল। তারা দুজনেই ছিলেন চিৎপবন ব্রাহ্মণ (যদিও তিলক ছিলেন ধনী); দুজনেই এলফিনস্টোন কলেজে পড়াশোনা করেন; দুজনেই ছিলেন গণিতের অধ্যাপক; এবং দুজনেই ছিলেন ডেকান এডুকেশন সোসাইটির গুরুত্বপূর্ণ সদস্য। তবুও কংগ্রেসে যোগ দেওয়ার পর ভারতীয়দের জীবনযাত্রার মানোন্নয়নের উপায় সংক্রান্ত প্রশ্নে উভয়ের মধ্যে মতপার্থক্য প্রকট হয়ে পড়ে।

১৮৯১-৯২ সাল নাগাদ ব্রিটিশ সরকারের এজ অফ কনসেন্ট বিল নিয়ে তিলকের সঙ্গে গোখলের মতপার্থক্য প্রকট হয়। গোখলে ছিলেন উদারপন্থী সংস্কারক। তিনি হিন্দুধর্মের সংস্কার কল্পে বাল্যবিবাহ প্রথা রদ করতে চেয়েছিলেন। বিলটির বিষয় ছিল সামান্যই – এই বিলে প্রাপ্তবয়স্কতার মাপকাঠি দশ বছর থেকে বাড়িয়ে বারো বছর করা হয়েছিল। কিন্তু তিলক বিষয়টিকে হিন্দুধর্মের অভ্যন্তরীণ বিষয়ে ব্রিটিশদের হস্তক্ষেপ বলে মনে করেন। তিলক মনে করতেন এই ধরনের সংস্কার ব্রিটিশ সাম্রাজ্যবাদী সরকারের হাতে না হয়ে স্বাধীনতার পর ভারতীয়দের নিজেদের হাতে হওয়াই বাঞ্ছনীয়। তিলকের বিরোধিতা সত্ত্বেও, সেদিন গোখলে ও তার সহকারী সমাজ সংস্কারকদের জয় হয়েছিল এবং বোম্বাই প্রেসিডেন্সিতে বিলটি আইনে পরিণতও হয়েছিল।

১৯০৫ সালে গোখলে জাতীয় কংগ্রেসের সভাপতি নির্বাচিত হন। এরপর তিনি তার এই নবলব্ধ ক্ষমতা তার দীর্ঘদিনের প্রতিদ্বন্দ্বী তিলকের ক্ষমতা খর্ব করার কাজে ব্যবহার করেন। ১৯০৬ সালে জাতীয় কংগ্রেসের সভাপতির মনোনয়ন থেকে তিলকের নাম বাদ দেওয়া হয়। ফলে কংগ্রেস দ্বিধাবিভক্ত হয়ে পড়ে। গোখলে ও তিলক যথাক্রমে নরমপন্থী ও চরমপন্থী গোষ্ঠীর নেতৃত্বদান করতে থাকেন। এই চরমপন্থীদেরই পরবর্তীকালে বলা হত উগ্র জাতীয়তাবাদী। তিলক গণআন্দোলন ও প্রত্যক্ষ বিপ্লবের মাধ্যমে ভারত থেকে ব্রিটিশ শাসন উচ্ছেদের ডাক দেন। অন্যদিকে গোখলে সংস্কারপন্থীই থেকে যান। কংগ্রেস দলও এই বিবাদের জেরে দুটি শাখায় ভেঙে গিয়ে এক দশকের জন্য অকার্যকর হয়ে পড়ে। তবে ১৯১৫ সালে গোখলের মৃত্যুর পর দুই শাখা আবার পরস্পরের কাছাকাছি এসেছিল।

সারভেন্টস অফ ইন্ডিয়া সোসাইটি
-----------------------------

১৯০৫ সালে গোখলে জাতীয় কংগ্রেসের সভাপতি নির্বাচিত হন। এইরূপ রাজনৈতিক উচ্চতায় আসীন হওয়ার পর তিনি স্থাপন করেন সারভেন্টস অফ ইন্ডিয়া সোসাইটি। এই সংস্থাটি প্রতিষ্ঠার পশ্চাতে বলবতী ছিল তার হৃদয়ের গভীরতম ইচ্ছাটি – ভারতে শিক্ষার প্রসার। গোখলে বিশ্বাস করতেন, নতুন প্রজন্ম দেশ ও দশের প্রতি তাদের সাধারণ ও জাতীয় কর্তব্য সম্পর্কে অবহিত না হওয়া পর্যন্ত ভারতে রাজনৈতিক পরিবর্তন আসা সম্ভবপর নয়। আবার তিনি সেযুগের শিক্ষাপ্রতিষ্ঠান ও ইন্ডিয়ান সিভিল সার্ভিসকেও এই শিক্ষার বিস্তারের জন্য যথোপযুক্ত মনে করতেন না। এই কারণে তার মনে হয় সারভেন্টস অফ ইন্ডিয়া সোসাইটি সেই চাহিদা পূরণ করতে সক্ষম। সংস্থার সংবিধানে গোখলে লিখেছিলেন, "The Servants of India Society will train men prepared to devote their lives to the cause of country in a religious spirit, and will seek to promote, by all constitutional means, the national interests of the Indian people." সংস্থার মূল লক্ষ্য ছিল শিক্ষার বিস্তার। এই লক্ষ্যে তারা ভ্রাম্যমাণ গ্রন্থাগার, বিদ্যালয় ও কারখানার শ্রমিকদের জন্য নৈশ বিদ্যালয়ের ব্যবস্থা করেন। গোখলের মৃত্যুর পর এই সংস্থার দুর্বল হয়ে পড়লেও, আজও এর অস্তিত্ব রয়েছে। যদিও বর্তমানে এই সংস্থার সদস্য সংখ্যা খুবই কম।

ব্রিটিশ সরকারি ব্যবস্থায় অংশগ্রহণ
----------------------------------

গোখলে ভারতের স্বাধীনতা আন্দোলনের প্রথম যুগের একজন বিশিষ্ট নেতা হলেও প্রাথমিকভাবে তিনি স্বাধীনতা আন্দোলনের থেকে সমাজ সংস্কারে অধিক গুরুত্ব আরোপ করতেন। তিনি মনে করতেন, এই ধরনের সংস্কার বিদ্যমান ব্রিটিশ সরকারি প্রতিষ্ঠানগুলির মাধ্যমেই সম্ভব। এই জাতীয় চিন্তাভাবনার ফলে তিলকের মতো উগ্র জাতীয়তাবাদী নেতৃবর্গের সঙ্গে তার শত্রুতা বৃদ্ধি পায়। তবে এই ধরনের বিরোধিতায় নিরুৎসাহিত না হয়ে সমাজ সংস্কারের লক্ষ্যে তার সমগ্র রাজনৈতিক কর্মজীবনেই তিনি ব্রিটিশদের সঙ্গে সহযোগিতার পরিবেশে প্রত্যক্ষভাবে সরকারের সঙ্গে কাজ করেছেন।

১৮৯৯ সালে গোখলে বোম্বাই প্রাদেশিক আইনসভায় নির্বাচিত হন। এরপর ১৯০২ সালে নির্বাচিত হন ইম্পিরিয়াল লেজিসলেটিভ কাউন্সিলে। সেখানে এক পরম প্রজ্ঞাবান ব্যক্তিরূপে তার পরিচিত হয়। বার্ষিক বাজেট বিতর্কগুলিতে তিনি তার প্রতিভার সাক্ষর রেখে যান। ব্রিটিশদের মধ্যে গোখলের প্রতি সম্ভ্রম বৃদ্ধি পায়। সেক্রেটারি অফ স্টেট লর্ড জন মর্লের সঙ্গে সাক্ষাতের জন্য তিনি লন্ডনে নিমন্ত্রিতও হন। ১৯০৯ সালে প্রবর্তিত মর্লে-মিন্টো সংস্কারের খসড়াও এই সফরকালেই রচিত হয়েছিল। ১৯০৪ সালে নববর্ষ সম্মান তালিকায় গোখলে একজন সিআইই (কমপ্যানিয়ন অফ দি অর্ডার অফ দি ইন্ডিয়ান এমপায়ার) নিযুক্ত হন। এটি ছিল সাম্রাজ্যের প্রতি তার আনুগত্যের একটি আনুষ্ঠানিক স্বীকৃতি।

গান্ধী ও জিন্নাহর রাজনৈতিক গুরু
-------------------------------

মহাত্মা গান্ধীর রাজনৈতিক গুরু ছিলেন গোখলে। ১৯১২ সালে গান্ধীজির আমন্ত্রণে তিনি দক্ষিণ আফ্রিকা সফর করেন। এই সময় তরুণ ব্যারিস্টার গান্ধীজি দক্ষিণ আফ্রিকায় ভারতীয়দের প্রতি বৈষম্যের বিরুদ্ধে সরকারের সঙ্গে সংঘাতে লিপ্ত ছিলেন। গোখলে তাকে নিজ প্রজ্ঞা, ভারত সম্পর্কিত জ্ঞান ও ব্যক্তিগত সহায়তা দান করে ভারতীয়দের সংঘবদ্ধ করতে সাহায্য করেন। ১৯২০-এর দশকে গান্ধীজি ভারতের স্বাধীনতা আন্দোলনের এক দিকপাল নেতা রূপে আবির্ভূত হয়েছিলেন। নিজের আত্মজীবনী *আত্মকথা অথবা সত্যের প্রয়োগ* গ্রন্থে গান্ধীজি গোখলেকে তার গুরু এবং সহায়ক বলেছেন। গান্ধীজির মতে তিনি ছিলেন প্রশংসনীয় নেতা ও দক্ষ রাজনীতিবিদ। গোখলের চরিত্র বর্ণনা করতে গিয়ে গান্ধীজি বলেন তিনি ছিলেন "pure as crystal, gentle as a lamb, brave as a lion and chivalrous to a fault and the most perfect man in the political field"। গোখলের প্রতি গভীর শ্রদ্ধাবোধ সত্ত্বেও গান্ধীজি রাজনৈতিক সংস্কার সাধনের উপায় হিসেবে পাশ্চাত্য প্রতিষ্ঠান নির্ভরতার ধারণাটি প্রত্যাখ্যান করেছিলেন। তিনি শেষ অবধি গোখলের সারভেন্টস অফ ইন্ডিয়া সোসাইটির সদস্যপদ গ্রহণ করেননি। পাকিস্তানের প্রতিষ্ঠাতা মহম্মদ আলি জিন্নাহেরও আদর্শস্থানীয় ব্যক্তি তথা রাজনৈতিক গুরু ছিলেন গোখলে। ১৯১২ সালে জিন্নাহ "মুসলিম গোখলে" হওয়ার ইচ্ছা প্রকাশ করেছিলেন।

মৃত্যু
------

জীবনের শেষভাগেও রাজনৈতিকভাবে সক্রিয় ছিলেন গোখলে। এই উদ্দ্যেশ্যে তিনি একাধিক স্থান ভ্রমণ করেন। ১৯০৮ সালে ইংল্যান্ড সফরের পাশাপাশি ১৯১২ সালে গান্ধীজির আমন্ত্রণে তিনি দক্ষিণ আফ্রিকা সফরেও যান। এরই সঙ্গে সঙ্গে শিক্ষার প্রসারের লক্ষ্যে সারভেন্টস অফ ইন্ডিয়া সোসাইটি, কংগ্রেস ও আইনসভার কাজও চালিয়ে যান। অতিরিক্ত পরিশ্রমে তার স্বাস্থ্য ভেঙে পড়ে। ১৯১৫ সালের ১৯ ফেব্রুয়ারি মাত্র ঊনপঞ্চাশ বছর বয়সে তার জীবনাবসান হয়।

ভারতের স্বাধীনতা আন্দোলনে গোখলের প্রভাব
---------------------------------------

ভারতের স্বাধীনতা আন্দোলনে গোখলে গভীর প্রভাব বিস্তার করতে সক্ষম হয়েছিলেন। ব্রিটিশ সরকারের উচ্চ স্তর পর্যন্ত সম্পর্ক স্থাপন করে গোখলে কেবলমাত্র ভারতের তরুণ প্রজন্মকে শিক্ষিতই করে তোলেননি, তাদের অতীতের তুলনায় অনেক বেশি সরকারি কাজকর্মের সঙ্গে যুক্ত করতে সক্ষম হয়েছিলেন। রাজনীতির আধ্যাত্মিকীকরণ, সমাজ সংস্কার ও বিশ্বজনীন শিক্ষায় দৃঢ় বিশ্বাসের দ্বারা অনুপ্রেরিত হয়েছিলেন তার রাজনৈতিক উত্তরাধিকার মহাত্মা গান্ধী। তবে গান্ধীজি তার পাশ্চাত্য রাজনৈতিক প্রতিষ্ঠান ও ধ্রুপদি উদারবাদের আদর্শকে পরিত্যাগ করলেও ১৯৫০ সালের ভারতীয় সংবিধানে যে ওয়েস্টমিনিস্টার ধাঁচের সরকার ব্যবস্থা প্রবর্তিত হয়, তা ছিল গোখলেরই চিন্তার ফসল।

তথ্যসূত্র
---------

1. ↑  What Bengal thinks today...
2. ↑  Stanley Wolpert, *Tilak and Gokhale: Revolution and Reform in the Making of Modem India*, Berkeley, U. California (1962), 22.
3. ↑  Cited by John Hume in his acceptance speech for the 2001 Gandhi Peace Prize. Reported in Seminar Magazine No.511 March 2002, accessed at  July 26, 2006
4. ↑  Jim Masselos, *Indian Nationalism: An History*, Bangalore, Sterling Publishers (1991), 95.
5. ↑  D. Mackenzie Brown, *Indian Political Thought from Ranade to Bhave*, Los Angeles: University of California Press (1961), 77.
6. ↑  Stanley Wolpert, Tilak and Gokhale: Revolution and Reform in the Making of Modem India, Berkeley, U. California (1962), 158-160.
7. ↑  Carey A. Watt, "Education for National Efficiency: Constructive Nationalism in North India, 1909-1916," in *Modern Asian Studies*, Vol. 31, No. 2 (May, 1997), 341-342, 355.
8. ↑  Leadbeater, Tim (2008). Britain and India 1845-1947. London: Hodder Eduction. p38.
9. ↑  Jim Masselos, *Indian Nationalism: An History*, Bangalore, Sterling Publishers (1991), 157.

গ্রন্থপঞ্জি
-----------

* M.K. Gandhi: *My Autobiography, or The Story of My Experiments With Truth,* (1929) আইএসবিএন ৮১-৭২২৯-০০৮-X; also, আইএসবিএন ০-৮০৭০-৫৯০৯-৯.
* M. K. Gandhi, "Gokhale, My Political Guru," (February 19, 1918) in *Collected Works of Mahatma Gandhi,* v. XIV. Also, on line.  ওয়েব্যাক মেশিনে আর্কাইভকৃত এপ্রিল ৩০, ২০০৯ তারিখে
* Stanley Wolpert, *Jinnah of Pakistan,* Oxford University Press (1984); (2006). আইএসবিএন ০-১৯-৫৭৭৩৮৯-৬
* D. B. Mathur, *Gokhale: A Political Biography: A Study of His Services and Political Ideas,* Bombay, Manaktalas (1966)
* John S. Hoyland, *Gopal Krishna Gokhale: His Life and Speeches,* Calcutta (1933); Rupa (2003) আইএসবিএন ৮১-২৯১-০২০২-১
* B. R. Nanda, *Gokhale: The Indian Moderates and the British Raj,* Princeton (1977); Oxford (1998) আইএসবিএন ০-১৯-৫৬৪৭৫১-৩

---

| * দে
* স
ভারতের স্বাধীনতা আন্দোলন |
| --- |
| ইতিহাস | 
* উপনিবেশ স্থাপন
* পোর্টো গ্র্যান্ডে ডে বেঙ্গালা
* ওলন্দাজ বাংলা
* ইস্ট ইন্ডিয়া কোম্পানি
* ব্রিটিশ ভারত
* ফরাসি ভারত
* পর্তুগীজ ভারত
* পলাশির যুদ্ধ
* বক্সারের যুদ্ধ
* ইঙ্গ-মহীশূর যুদ্ধ
	+ প্রথম
	+ দ্বিতীয়
	+ তৃতীয়
	+ চতুর্থ
* ইঙ্গ-মারাঠা যুদ্ধ
	+ প্রথম
	+ দ্বিতীয়
	+ তৃতীয়
* পলিগার যুদ্ধ
* ভেলোর বিদ্রোহ
* প্রথম ইঙ্গ-শিখ যুদ্ধ
* দ্বিতীয় ইঙ্গ-শিখ যুদ্ধ
* সন্ন্যাসী বিদ্রোহ
* ১৮৫৭ সালের মহাবিদ্রোহ
* ফরায়েজি আন্দোলন
* র‌্যাডক্লিফ লাইন
* *আরও*

 |  |
| দর্শনও আদর্শ | 
* গান্ধীবাদ
* হিন্দু জাতীয়তাবাদ
* ভারতীয় জাতীয়তাবাদ
* মুসলিম জাতীয়তাবাদ
* খিলাফত আন্দোলন
* দক্ষিণ এশিয়ায় মুসলিম জাতীয়তাবাদ
* সত্যাগ্রহ
* সমাজতন্ত্র
* স্বদেশী আন্দোলন
* স্বরাজ

 |
| ঘটনা ও আন্দোলন | 
* বঙ্গভঙ্গ
* বিপ্লবী আন্দোলন
* দিল্লী-লাহোর ষড়যন্ত্র
* দি ইন্ডিয়ান সোসিওলজিস্ট
* সিঙ্গাপুর বিদ্রোহ
* হিন্দু-জার্মান ষড়যন্ত্র
* চম্পারণ ও খেদা সত্যাগ্রহ
* রাউলাট কমিটি
* রাওলাট আইন
* জালিয়ানওয়ালাবাগ হত্যাকাণ্ড
* অসহযোগ আন্দোলন
* চৌরী-চৌরা ঘটনা, ১৯২২
* কাকোরি বিপ্লব
* কিসসা খাওয়ানি বাজার গণহত্যা
* পতাকা সত্যাগ্রহ
* বারদোলি সত্যাগ্রহ
* ১৯২৮-এর প্রতিবাদ আন্দোলন
* নেহেরু রিপোর্ট
* জিন্নাহর চৌদ্দ দফা
* পূর্ণ স্বরাজ
* লবণ সত্যাগ্রহ
* ধারাসনা সত্যাগ্রহ
* বেদারণ্যম পদযাত্রা
* চট্টগ্রাম অস্ত্রাগার লুণ্ঠন
* গান্ধী-আরউইন চুক্তি
* গোলটেবিল বৈঠক
* ভারত শাসন আইন ১৯৩৫
* অউন্ধ এক্সপেরিমেন্ট
* ইন্ডিক লিজিয়ন
* ক্রিপ্স’ মিশন
* ভারত ছাড়ো আন্দোলন
* বোম্বাই নৌবিদ্রোহ
* ইয়ানাওন সামরিক অভ্যুত্থান
* আজাদ হিন্দ সরকার
* স্বাধীনতা দিবস

 |
| সংগঠন | 
* ভারতীয় জাতীয় কংগ্রেস
* সারা ভারত কিশান সভা
* নিখিল ভারত মুসলিম লীগ
* অনুশীলন সমিতি
* আর্য সমাজ
* আজাদ হিন্দ
* বার্লিন কমিটি
* গদর পার্টি
* হিন্দুস্তান সোশ্যালিস্ট রিপাবলিকান অ্যাসোশিয়েশন
* ইন্ডিয়া হাউস
* ভারতীয় হোম রুল আন্দোলন
* ভারতীয় স্বাধীনতা লীগ
* আজাদ হিন্দ ফৌজ
* যুগান্তর
* মাদারিপুর সমিতি
* খাকসার তেহরিক
* খুদাই খিদমতগার
* স্বরাজ দল
* *আরও*

 |
| সমাজসংস্কারক | 
* গোপাল গণেশ আগারকর
* ভীমরাও রামজি আম্বেডকর
* বাবা আমতে
* অরবিন্দ ঘোষ
* আয়ানকলি
* বিনোবা ভাবে
* গাজুলি লক্ষ্মীনরসু চেট্টি
* গোপাল হরি দেশমুখ
* গোপালদাস অম্বাইদাস দেশাই
* মোহনদাস করমচন্দ গান্ধী
* নারায়ণ গুরু
* এ. বৈদ্যনাথ আইয়ার
* জি. সুব্রহ্মণ্য আইয়ার
* ধোন্দো কেশব কার্ভে
* সৈয়দ আহমদ খান
* জে.বি.কৃপালনি
* বাক্কোম মৌলভী
* জ্যোতিরাও ফুলে
* সাবিত্রীবাই ফুলে
* পণ্ডিতা রামাবাই
* পেরিয়ার ই.ভি. রামস্বামী
* মহাদেব গোবিন্দ রানাডে
* মুতুলক্ষ্মী রেড্ডি
* রামমোহন রায়
* দয়ানন্দ সরস্বতী
* সহজানন্দ সরস্বতী
* বিনায়ক দামোদর সাভারকর
* সাহু
* বিট্‌ঠল রামজি সিন্ধে
* রেট্টামালাই শ্রীনিবাসন
* বাল গঙ্গাধর তিলক
* আয়া বৈকুন্দর
* কান্দুকুরি বীরেশালিঙ্গম
* ঈশ্বরচন্দ্র বিদ্যাসাগর
* স্বামী বিবেকানন্দ

 |
| স্বাধীনতা সংগ্রামী | 
* মাওলানা মুহাম্মদ আলি
* মুহাম্মদ মিয়াঁ মনসুর আনসারি
* আবুল কালাম আজাদ
* চন্দ্রশেখর আজাদ
* অ্যানি বেসান্ত
* রামপ্রসাদ বিসমিল
* রাসবিহারী বসু
* সুভাষচন্দ্র বসু
* বীরেন চট্টোপাধ্যায়
* আক্কাম্মা চেরিয়ান
* সত্যপাল ডাং
* চিত্তরঞ্জন দাশ
* সুজা-উদ-দৌলা
* সিরাজদ্দৌলা
* লালা হর দয়াল
* নানা ফাডনবিস
* মোহনদাস করমচন্দ গান্ধী
* গোপালকৃষ্ণ গোখলে
* যশোবন্ত রাও হোল্কার
* চেতরাম জাটভ
* আবুল কাশেম ফজলুল হক
* মুহাম্মদ আলী জিন্নাহ
* পি. কাক্কান
* হেমু কালানি
* কুমার স্বামী কামরাজ নাদার
* আসফাকউল্লা খান
* বখত খান
* খান আবদুল গাফফার খান
* তিরুপ্পুর কুমারন
* লক্ষ্মীবাঈ
* বেগম হজরত মহল
* অন্নপূর্ণা মহারাণা
* ইনায়েতউল্লাহ খান মাশরিকি
* ভি. কে. কৃষ্ণ মেনন
* শ্যামাপ্রসাদ মুখোপাধ্যায়
* কানাইয়ালাল মানেক্লাল মুন্সি
* সরোজিনী নাইডু
* নাগনাথ নাইকওয়াডি
* দাদাভাই নওরোজি
* জওহরলাল নেহেরু
* বিপিনচন্দ্র পাল
* মঙ্গল পাণ্ডে
* গোবিন্দ বল্লভ পন্থ
* বল্লভভাই পটেল
* অচ্যুত পটবর্ধন
* রাজেন্দ্র প্রসাদ
* মীর কাশিম
* লালা লাজপত রায়
* চক্রবর্তী রাজাগোপালাচারী
* আল্লুরি সিতারামারাজু
* বিধানচন্দ্র রায়
* নানা সাহিব
* রাহুল সাংকৃত্যায়ন
* দয়ানন্দ সরস্বতী
* সহজানন্দ সরস্বতী
* বিনায়ক দামোদর সাভারকর
* যতীন্দ্রমোহন সেনগুপ্ত
* বাহাদুর শাহ জাফর
* মহাদজি সিন্ধে
* যোগেন্দ্র শুক্ল
* বাবু কানোয়ার সিং
* বাসাওন সিং
* ভগৎ সিং
* ধন সিং
* কৃষ্ণা সিং
* সিবঘাতুল্লাহ শাহ রাশিদি
* সুব্রহ্মণ্য শিব
* বঞ্চিনাথন
* বীরন সুন্দরলিঙ্গম
* পুরুষোত্তম দাস ট্যান্ডন
* বাল গঙ্গাধর তিলক
* শ্যামজী কৃষ্ণ বর্মা
* পুলিনবিহারী দাস
* বাঘা যতীন
* পূর্ণচন্দ্র দাস
* প্রীতিলতা ওয়াদ্দেদার
* উবাইদুল্লাহ সিন্ধি
* *অন্যান্য*

 |
| ব্রিটিশ নেতৃবৃন্দ | 
* বেন্টিঙ্ক
* ক্যানিং
* চেমসফোর্ড
* কর্নওয়ালিস
* ক্লাইভ
* ক্রিপস
* কার্জন
* ডালহৌসি
* আরউইন
* হেস্টিংস
* লিনলিথগো
* লিটন
* মিন্টো
* মাউন্টব্যাটেন
* আউটরাম
* রিপন
* ওয়েভেল
* ওয়েলেসলি

 |
| স্বাধীনতা | 
* সিমলা সম্মেলন
* ক্যাবিনেট মিশন
* ভারতীয় স্বাধীনতা আইন
* ভারত বিভাজন
* রাজনৈতিক সংযুক্তিকরণ
* সংবিধান
* ভারতীয় প্রজাতন্ত্র
* ভারতের ফরাসি উপনিবেশগুলির স্বাধীনতা
* পোর্তুগিজ ভারতের স্বাধীনতা

 |